Friday, April 19, 2013
Käisime siis täna Stuartiga Bauhoffis seemnejahil (fooliummütsid olid läbi müüdud). Eduka jahi tulemusena lähevad lähipäevil ümberlõigatud kankudesse säärased toredad vürtsi ja ilutaimed nagu: sidrunmeliss, lutikrohi, pune, harilik rosmariin, muskaatsalvei, aed-liivatee, lõhnav basiilik, vürtsbasiilik, estragon ja metslauk. Aknalauale tuleb kena lõhnav džungel :D
Monday, April 1, 2013
Et viimaste kuude üks nuhtlusi on olnud tikkimine, siis on irooniliseks naljaks juba saanud lause "lossipreili tikib". Peentikand ON nuhtlus, minu jaoks igastahes. Ei, mulle meeldib natuke sinna-tänna nikerdada, ja lilltikandit teha on ka täitsa OK, aga nii pisike ristpiste... eip, tükk aega enam ei taha nähagi. Vedasin teist nagu kutsikat kõikjale ühes, ja nüüd lõpuks vormus ta siis kotikeseks. Ühelt poolt ühte karva, teiselt poolt teist ja muster on Aino Praakli kogutud kindamustrite hulgast.
Tegu siis jah koolitööga.
Tegu siis jah koolitööga.